Haapsalu õudus- ja fantaasiafilmide festival

Haapsalu õudus- ja fantaasiafilmide festival (HÕFF) on Haapsalus aprillis toimuv rahvusvaheline žanrifilmide festival. HÕFFi loojad ja korraldajad on alates 2005. aastast Pimedate Ööde filmifestivali MTÜ, Haapsalu linn ja Haapsalu Kultuurikeskus.

Haapsalu õudus- ja fantaasiafilmide festival kuulub 2013. aastast Mélièsi rahvusvaheliste festivalide föderatsiooni (Méliès International Festivals Federation, varasem European Fantastic Film Festivals Federation).

 Ajalugu 
Esimest korda toimus festival 2006. aastal Haapsalu õudusfilmide festivalina, 2007. aastast on festivali nimeks Haapsalu õudus- ja fantaasiafilmide festival.2. HÕFFi koduleht. https://web.archive.org/web/20180128220601/http://2006.poff.ee/hoff/?handler=&lang=1&st= 23.01.2018"Haapsalus hakkab jälle õudne" Postimees, 13. märts 2007 Festivali idee autor oli Marek Reinaas,"Täna algab Haapsalu õudusfilmide festival" Eesti Päevaleht, 16. märts 2006 tegevjuhtidena on HÕFFi eest vedanud Sten Saluveer (2007–2011), Maria Reinup (2012–2015), Martin Ruus (2016–2018) ja alates 2019. aastast Helmut Jänes.

Festivali on külastanud teiste hulgas sellised välismaised filmitegijaid nagu Brian Yuzna, Marek Piestrak, Vladimir Tarassov, Deborah Haywood, Todd Brown, Andrei Iskanov, Aislinn Clarke ja Viljar Bøe. Eesti artistidest on festivalil üles astunud näiteks Metsatöll, Meisterjaan, Winny Puhh ja The Tomahawck Brothers.

HÕFF-il on traditsiooniks saanud avaparaad, millest esimene, "Saja zombie paraad" sai teoks 2010. aastal. Kümnenda paraadi teemaks olid 1980. aastate superkangelased ning seni suurimaks avaparaadiks oli 2019. aasta kevadmarss.
pisi|The Tomahawck Brothers 20. HÕFFi punasel vaibal
2017. aasta märtsis pöördus grupp Haapsalu vaimulikke linnavalitsuse ja volikogu poole avaliku kirjaga, milles väideti, et filmifestival ei teeni avalikku huvi. Kiri leidis ulatusliku meediakajastuse õudus- ja žanrifilmide vajadusest ja kunstilisest väärtusest. Festival kutsus kirja kirjutanud vaimulikud avalikule vestlusringile, kuid nad keeldusid osalemast. Samal aastal tegi HÕFF publikurekordi.

Koostöös Eesti Ulmeühingu ja Eesti Keele Instituudiga korraldas festival 2018. aastal sõnavõistluse, mille eesmärk oli leida omakeelsed vasted õudusfilmide ja ulmekirjandusega seotud ingliskeelsetele terminitele. Võistluse võitsid uudissõnad "uitulme" ehk slipstream, "rapper" ehk slasher ja "rümbarebu" ehk gore.

HÕFF oli 2020. aastal maailmas üks esimesi filmifestivale, mis toimus koroonapandeemia tõttu virtuaalselt.

Alates 2022. aasta Venemaa sõjalisest sissetungist Ukrainasse on HÕFF korraldanud heategevuslikku oksjonit Ukraina heaks. Maha müüdud oksjoniesemete hulgas on olnud rekvisiite ja meeneid Eesti filmidest, aga ka president Toomas Hendrik Ilvese kikilips ja näitleja Ott Sepa raamitud juuksekarvad autogrammiga.

2024. aastal sai festival Läänemaa Veduri nominatsiooni. 

 Olulisi esilinastusi 

 2012 – Timo Vuorensola "Iron Sky" (Baltimaade esilinastus)
 2016 – Babak Anvari "Varju all" (Euroopa esilinastus)
 2016 – Simon Rumley "Johnny Frank Garrett's Last Word" (Euroopa esilinastus)
 2017 – Evan Katz "Väikesed kuritööd" (Euroopa esilinastus)
 2019 – Oskar Lehemaa "Karv" (maailmaesilinastus)
 2024 – Sander Maran "Mootorsaed laulsid" (maailmaesilinastus)

 Auhinnad 
pisi|Festivali juht Helmut Jänes punasel vaibal koos Nosferatuga
HÕFF annab välja rahvusvahelise võistlusprogrammi parima lühifilmi, parima Eesti žanrifilmi, elutöö- ja publiku lemmikfilmi auhinda. Aasta kõige halvemale filmilevis olnud õudusfilmile anti esimest korda Nüri Kirve publikupreemia 2024. aastal.

Elutööauhinnad on festivalilt pälvinud Hideo Nakata, Tobe Hooper, Sven Grünberg, Karel Zeman, ETV filmisaade "Jupiter", Vladimir Tarassov ja Priit Vaher. Tänuauhinnaks on HÕFFi mustriga Haapsalu salli saanud Mari Lill, Gülnar Murumägi, Eve Kivi, Peeter Volkonski ja Päratrust.

 Publiku lemmik 
Publiku lemmikfilmi auhinda on välja antud alates 2012. aastast. 
AastaFilmRežissöör2025"Fréwaka”Aislinn Clarke2024"Mootorsaed laulsid"Sander Maran2023"Sisu"Jalmari Helander2022"Kuues saladus"Mart Sander2021"Õiglus 2"Toomas Aria2020"Surnukuuri lood"Ryan Spindell2019"Las kaamera käib – zombid!”Shinchiro Ueda2018"Lumehelbeke"Adolfo J. Kolmerer2017"Bad Black"Nabwana I.G.G.2016"Ülima seksi otsingul!"Nicolas & Bruno2015"Külaline"Adam Wingard2014"Kadumise järjekorras”Hans Petter Moland2013"Kõigesööjad"Óscar Rojo2012"Iron Sky"Timo Vuorensola

 Hõbedane Méliès 
Lühifilmide võistlusprogrammi programmi võitjat tunnustatakse Hõbedase Mélièsi (Méliès d'Argent) auhinnaga, tänu millele pääseb linateos võistlema Georges Mélièsi järgi nime saanud Euroopa fantaasiafilmide konkursi lõppvooru. Kord aastas Sitgesi filmifestivalil toimuval galal kuulutatakse esitatud filmide hulgast välja Euroopa aasta silmapaistvam lühi- ja mängufilm, mis pärjatakse Kuldse Mélièsi auhinnaga (Méliès d'Or).
AastaFilmRežissöör2025"Aatom ja tühjus"Gonçalo Almeida2024"Wander to Wonder"Nina Gantz2023"Kinni"Niels Bourgonje2022"(Ära) vaata"Raoul Kirsima2021"Haiglajäätmetesse sukeldujad"Anders Elsrud Hultgreen2020"Downid ja surnud"Even Husby Grødahl 2019"Karv"Oskar Lehemaa2018"Pime tuba"Morgane Segaert2017"Pagana jänesed"Teemu Niukkanen2016"Must karu"Mèryl Fortunat-Rossi, Xavier Seron2015"Selle maa sool"Jonathan Desoindre2014"Koerad"Marc Riba, Anna Solanas2013"Lõks"Alberto Lopez

 Parim Eesti žanrifilm 
Parima Eesti žanrifilmi valib Haapsalu gümnasistidest žürii.
AastaPealkiriRežissöör2025"Vari"Jaak Kilmi2025"Ära ole uhke"Elis Rumma2024"Mootorsaed laulsid"Sander Maran2023"Lapsmasin"Rain Rannu2022"Talent"Silver Õun2021"Kratt"Rasmus Merivoo2020"Kõhedad muinaslood"Mart Sander

 Parima ulmefilmi auhind Navigaator Pirx 
Auhinna saab festivali parim teadusulmefilm pikkusest sõltumata ja selle valib välja Eesti Ulmeühingu žürii.
AastaPealkiriRežissöör2025"Minu universum"Pavlo Ostrikov2024"Põgenemiskatse" (lühifilm)Alex Topaller, Dan Shapiro2023"Viimane vahipost"Tanel Toom2022"Sõlm" (lühifilm)Pablo Polledri2021"Järgmisel aastal" (lühifilm)Miguel Campana

 Haapsalu filmiklubi 
2023. aasta jaanuarist korraldab HÕFF koos Haapsalu kultuurikeskusega igakuist filmiklubi, kus oma lemmikteoseid käivad näitamas Eesti filmitegijad. Haapsalu filmiklubi on külastanud režissöörid Tanel Toom, Moonika Siimets, Rasmus Merivoo, Helen Takkin, Oskar Lehemaa, Liina Triškina-Vanhatalo ja teised.

 Vaata ka 
 Pimedate Ööde filmifestival
 Haapsalu Kultuurikeskus

 Viited 

 Välislingid 
 Festivali koduleht

Kategooria:Eesti filmifestivalid
Kategooria:Haapsalu üritused